CELEX: 32015D0875
Language: bg
Date: 2015-06-02 00:00:00
Title: Решение (ОВППС) 2015/875 на Комитета по политика и сигурност от 2 юни 2015 година за приемане на приноса на трета държава към военната консултативна мисия на Европейския съюз по линия на ОПСО в Централноафриканската република (EUMAM RCA) (EUMAM RCA/3/2015)

6.6.2015   
            
            
               BG
            
            
               Официален вестник на Европейския съюз
            
            
               L 142/29
            
         РЕШЕНИЕ (ОВППС) 2015/875 НА КОМИТЕТА ПО ПОЛИТИКА И СИГУРНОСТ
   от 2 юни 2015 година
   за приемане на приноса на трета държава към военната консултативна мисия на Европейския съюз по линия на ОПСО в Централноафриканската република (EUMAM RCA) (EUMAM RCA/3/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение (ОВППС) 2015/78 на Съвета от 19 януари 2015 г. за военна консултативна мисия на Европейския съюз по линия на ОПСО в Централноафриканската република (EUMAM RCA) (1), и по-специално член 8, параграф 2 от него,
   като има предвид, че:
   
               (1)
            
            
               Съгласно член 8, параграф 2 от Решение (ОВППС) 2015/78 Съветът упълномощи Комитета по политика и сигурност да взема съответните решения относно приемането на предложения принос от трети държави.
            
         
               (2)
            
            
               Съгласно препоръка на командващия мисията на ЕС EUMAM RCA и становището на Военния комитет на Европейския съюз във връзка с предложението за принос от Република Сърбия, това предложение следва да бъде прието.
            
         
               (3)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   1.   Предложението за принос от Република Сърбия към военната консултативна мисия на Европейския съюз по линия на ОПСО в Централноафриканската република (EUMAM RCA) се приема и се счита за значимо.
   2.   Република Сърбия се освобождава от финансови вноски за бюджета на EUMAM RCA.
   Член 2
   Настоящото решение влиза в сила в деня на приемането му.
   
      Съставено в Брюксел на 2 юни 2015 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 13, 20.1.2015 г., стр. 8.